ชัยชนะ เดชเดโช

ชัยชนะ เดชเดโช (เกิด 14 มิถุนายน พ.ศ. 2529, ชื่อเล่น : แทน) สมาชิกสภาผู้แทนราษฎรจังหวัดนครศรีธรรมราช 2 สมัย และ รองหัวหน้าพรรคประชาธิปัตย์

ประวัติ 
ชัยชนะ เดชเดโช เกิดเมื่อวันที่ 14 มิถุนายน พ.ศ. 2529 เป็นบุตรของนายวิฑูรย์ เดชเดโช อดีตนายกองค์การบริหารส่วนจังหวัดนครศรีธรรมราช และ นางกนกพร เดชเดโช นายกองค์การบริหารส่วนจังหวัดนครศรีธรรมราช ชัยชนะสำเร็จการศึกษาระดับมัธยมศึกษาจากโรงเรียนเบญจมราชูทิศ นครศรีธรรมราช ปริญญาตรีศิลปศาสตรบัณฑิต สาขารัฐศาสตร์ และ ระดับปริญญาโท ศิลปศาสตรมหาบัณฑิต สาขาเดียวกัน จาก มหาวิทยาลัยรามคำแหง

งานการเมือง 
ชัยชนะ เคยดำรงตำแหน่งทางการเมืองท้องถิ่น คือ สมาชิกสภาจังหวัด ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกเมื่อ พ.ศ. 2562 สังกัดพรรคประชาธิปัตย์ อีกสองปีต่อมาเขาได้รับการแต่งตั้งให้เป็นรองหัวหน้าพรรคประชาธิปัตย์

ในการลงมติเลือกนายกรัฐมนตรีไทย พ.ศ. 2566 ครั้งที่ 3 เมื่อวันที่ 22 สิงหาคม ชัยชนะเป็นหนึ่งใน ส.ส. 16 คน ของพรรคที่ลงมติเห็นชอบ สวนทางกับมติที่ประชุมพรรค เขากล่าวว่าได้ตัดสินใจไม่นานก่อนเริ่มการประชุมรัฐสภา และพร้อมรับกับผลที่ตามมา

สมาชิกสภาผู้แทนราษฎร 
ชัยชนะ เดชเดโช ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครศรีธรรมราช สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครศรีธรรมราช สังกัดพรรคประชาธิปัตย์

เครื่องราชอิสริยาภรณ์

อ้างอิง 

บุคคลจากจังหวัดนครศรีธรรมราช
นักการเมืองไทย
สมาชิกสภาผู้แทนราษฎรจังหวัดนครศรีธรรมราช
พรรคประชาธิปัตย์
บุคคลจากโรงเรียนเบญจมราชูทิศ นครศรีธรรมราช
บุคคลจากคณะรัฐศาสตร์ มหาวิทยาลัยรามคำแหง
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ ท.ม.